पाएं अपने शहर की ताज़ा ख़बरें और फ्री ई-पेपरडाउनलोड करें
18 साल से 44 वर्ष को वैक्सीनेशन के लिए अब परेशान नहीं होना पड़ेगा। प्रशासन ने व्यवस्था बदल दी है। एसके अस्पताल में केवल उन्हीें को वैक्सीन लगाई जा रही है, जिनका रजिस्ट्रेशन होने के बाद अस्पताल अलॉट हुआ है। इसके लिए एसके स्कूल में भी सेंटर बनाया गया है। वहीं, 45 से अधिक उम्र के लोगों के लिए जनाना में वैक्सीनेशन चल रहा है। बता दें कि एसके में भीड़ को देखकर कलेक्टर उखड़ गए थे। उन्होंने कहा था कि ये वैक्सीन लगवाने आए हैं या संक्रमण लेने।
जिले में बुधवार को 561 नए पॉजिटिव आए हैं। सीएमएचओ डॉ अजय चौधरी ने बताया कि एक मार्च से लेकर अब तक 69 हजार 912 सैम्पल लिए गए। इनमें से 11 हजार 526 कोरोना संक्रमित आए। वहीं 54 हजार 146 सैम्पल की रिपोर्ट नेगेटिव आई है और 4 हजार 240 सैम्पल प्रक्रियाधीन है। बुधवार को 561 नए कोरोना पॉजीटिव सामने आए हैं। वहीं पूर्व संक्रमित 518 स्वस्थ हुए हैं। एक्टिव केस की संख्या 7 हजार 36 है।
3 कोरोना संक्रमितों की मौत
सीएमएचओ डॉ चौधरी ने बताया कि कोरोना वायरस से संक्रमित तीन जनों की मृत्यु हुई है। श्रीमाधोपुर ब्लाक के आभावास के 45 साल के युवक और सीकर के वार्ड 2 की 55 वर्षीय महिला की 3 मई को सांवली कोविड अस्पताल में मृत्यु हुई है। वही दांता ब्लाक के खूड़ गांव के 31 वर्षीय युवक की 5 मई को मित्तल हॉस्पिटल में मृत्यु हुई है।
सीकर शहर में 106 पॉजीटिव आए
सीएमएचओ डॉ चौधरी ने बताया कि बुधवार को सीकर शहर में 106, फतेहपुर में 113, खण्डेला में 85, कूदन में 50, लक्ष्मणगढ़ में 77, नीमकाथाना में 11, पिपराली में 50, श्रीमाधोपुर में 11 और दांता में 58 नए कोरोना पॉजिटिव आए हैं।
2.31 लाख से अधिक सैम्पलों की हुई जांच
सीएमएचओ डॉ चौधरी ने बताया कि विभाग की ओर से गत वर्ष से लेकर अब तक 2 लाख 31 हजार 96 सैम्पलों की जांच की गई है। इनमें से 20 हजार 987 पॉजिटिव पाए गए है। वहीं 13 हजार 756 स्वस्थ हो चुके हैं। बुधवार को जिलेभर में 2334 सैम्पल लिए गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva awa_Deva hin_Deva hin_Deva zho_Hant eng_Latn